rejauldu/bengali-wikipedia huggingface dataset:
জন কেনেথ লিভার, এমবিই (; জন্ম: ২৪ ফেব্রুয়ারি, ১৯৪৯) লন্ডনের স্টেপনি এলাকায় জন্মগ্রহণকারী ইংল্যান্ডের কোচ ও সাবেক আন্তর্জাতিক ক্রিকেটার। ১৯৭৬ থেকে ১৯৮৬ মেয়াদে ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন।  ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্সের প্রতিনিধিত্ব করেন জন লিভার। দলে তিনি মূলতঃ বামহাতি ফাস্ট-মিডিয়াম বোলিংয়ে পারদর্শী ছিলেন। এছাড়াও নিচেরসারিতে অবস্থান নিয়ে ডানহাতে ব্যাটিং করতেন।   খেলোয়াড়ী জীবন  লিভার ২২ বছর এসেক্স দলে খেলেন। ঐ সময়ই ক্লাবের ইতিহাসে স্বর্ণালী সময় অতিবাহিত হয়। ভ্যাসলিনের ন্যায় তরল পদার্থ বলে লাগানোর ঘটনায় অনেকেই তাকে মনে রেখেছেন। এ ঘটনাটি ছিল প্রথমবারের মতো অখেলোয়াড়ীসূলভ যা বলে আঁচড় কাটা কিংবা অন্য কিছু করা। অধিকতর সুইং করাতে তিনি বলের একপ্রান্তে ভ্যাসলিন লাগিয়েছিলেন বলে জানা যায়।Mid-Day – Sports news, indian sports news, international sports news & lot more পরবর্তীকালে অবশ্য এ অভিযোগটি প্রত্যাহার করা হয় ও লিভারকে দায়মুক্তি দেয়া হয়। দিল্লিতে ভারতের বিপক্ষে অনুষ্ঠিত ঐ টেস্টে অভিষেকে যে-কোন ইংর‌েজ ক্রিকেটারের সেরা বোলিং পরিসংখ্যানের রেকর্ড গড়া হয় ৭/৪৬। ১৯৯৫ সালে ওয়েস্ট ইন্ডিজের বিপক্ষে ডমিনিক কর্ক ৩ রানের ব্যবধানে এ রেকর্ডটি ভেঙ্গে ফেলেন ৭/৪৩। খেলায় তিনি ১০/৭০ লাভ করে অভিষেক টেস্টে অংশ নিয়ে আরও একটি নতুন ইংর‌েজ রেকর্ড গড়েন যা অদ্যাবধি টিকে রয়েছে। ৩৭ বছর বয়সে টেস্ট ক্যাপ পরিধানের সুযোগ পান তিনি।   মূল্যায়ন  তিনি বর্ণবাদের সাথে সম্পৃক্ত দক্ষিণ আফ্রিকায় বিদ্রোহী দল নিয়ে গমন করেন। সেখানে অবস্থান করে দেশের সাথে যোগাযোগ রক্ষা করতেন তিনি। পরবর্তীতে অনেকগুলো শীত মৌসুমে নাটালের পক্ষে খেলেন। ক্রিকেট খেলায় অনন্য সাধারণ অংশগ্রহণের স্বীকৃতিস্বরূপ তাকে এমবিই পদবীতে ভূষিত করা হয়। ক্রিকেট সংবাদদাতা কলিন ব্যাটম্যানের মতে, ‘এসেক্সে তিনি ২৩ বছর সেবা দিয়ে প্রতীকি হয়ে আছেন। এছাড়াও তিনি দেশের সর্বাপেক্ষো কুশলী বামহাতি পেশার হিসেবে আবির্ভূত হয়েছিলেন। আত্মজীবনীমূলক গ্রন্থ এ ক্রিকেটার্স ক্রিকেটারে ড্রেসিং রুমে অবস্থানকালীন তাঁর আনন্দময় ভূমিকার কথা তুলে ধরেছেন।’   অবসর  সাম্প্রতিককালে লিভার ব্যানক্রফট’স স্কুলে শারীরিক শিক্ষা বিষয়ে শিক্ষকতা করছেন।Bancroft's School staff list পাশাপাশি মিডলসেক্সের বোলিং কোচেরও দায়িত্ব পালন করছেন।   তথ্যসূত্র    বহিঃসংযোগ   বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:এসেক্সের ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:ইংরেজ ক্রিকেট কোচ বিষয়শ্রেণী:১৯৪৯-এ জন্ম বিষয়শ্রেণী:কেমব্রিজশায়ারের ক্রিকেটার বিষয়শ্রেণী:ডি. এইচ. রবিন্স একাদশের ক্রিকেটার বিষয়শ্রেণী:ইয়ং ইংল্যান্ডের ক্রিকেটার বিষয়শ্রেণী:বৃহত্তর লন্ডন থেকে আগত ক্রিকেটার বিষয়শ্রেণী:স্টেপনির ব্যক্তি বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
ইতিহাস    ঘটনাবলী   ১৯৭১ইং : বাংলাদেশের স্বাধীনতা ও জাতীয় দিবস।   জন্ম   ১৯০৭ইং - মহাদেবী বর্মা, প্রখ্যাত হিন্দি ভাষার কবি।  ১৯১৩ইং - পল এর্ডশ, একজন অতিপ্রজ (prolific) হাঙ্গেরীয় গণিতবিদ।  ১৯৩১ইং - লিওনার্ড নিময়, মার্কিন অভিনেতা।  ১৯৪১ইং - রিচার্ড ডকিন্স, ইংরেজ বিবর্তনবাদ বিশেষজ্ঞ, বিজ্ঞানী, এবং বিজ্ঞান লেখক।   মৃত্যু   ১৮২৭ইং - লুড‌উইগ ভ্যান বেইটোভেন, জার্মান সুরকার এবং পিয়ানো বাদক।  ১৯৭১ইং - অনুদ্বৈপায়ন ভট্টাচার্য, বাঙালি শিক্ষাবিদ।  ১৯৭১ইং - আতাউর রহমান খান খাদিম, বাংলাদেশী শিক্ষাবিদ।  ১৯৭১ইং - গোবিন্দ চন্দ্র দেব, বাংলাদেশী বুদ্ধিজীবী।   ছুটি ও অন্যান্য   বাংলাদেশের স্বাধীনতা দিবস (১৯৭১ইং)।   বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:চৈত্র
,  জাপানের প্রাচীনতম বিশ্ববিদ্যালয়গুলির মধ্যে একটি। এটি ১৫৮০ সালে নিচিরেন শু -এর তরুণ সন্ন্যাসীদের জন্য একটি শিক্ষা কেন্দ্র হিসেবে একটি সেমিনারী প্রতিষ্ঠিত প্রতিষ্ঠিত হয়েছিল।   বিশ্ববিদ্যালয়ের নামটি এসেছে রিশো আনকোকু রন থেকে, এটি একটি থিসিস যা কামাকুরা যুগের একজন বিশিষ্ট বৌদ্ধ পুরোহিত নিচিরেনের লেখা। রিশো বিশ্ববিদ্যালয় প্রায় ১১,৯০০ শিক্ষার্থী ভর্তি করে। এটির দুটি পৃথক ক্যাম্পাসে ১৪টি স্নাতক বিভাগ এবং ৬টি স্নাতকোত্তর স্কুল গবেষণা বিভাগ রয়েছে।   ক্যাম্পাস    শিনাগাওয়া ক্যাম্পাস  শিনাগাওয়া ক্যাম্পাস টোকিওর শিনাগাওয়াতে অবস্থিত। ১৯৯২ সালে, একটি ১২ তলা গবেষণা ভবন, একটি প্রশাসনিক ভবন, বিভিন্ন শ্রেণিকক্ষ ভবন, একটি গ্রন্থাগার এবং ইশিবাশি তানজান মেমোরিয়াল অডিটোরিয়াম অন্তর্ভুক্ত করার জন্য ক্যাম্পাসটি সংস্কার করা হয়েছিল। জুনিয়র এবং সিনিয়রদের জন্য কোর্সের মধ্যে রয়েছে বুদ্ধিস্ট স্টাডিজ এবং সাহিত্য এবং অর্থনীতি, ব্যবসায় প্রশাসন এবং মনোবিজ্ঞান। বিশ্ববিদ্যালয়ের সাহিত্য, অর্থনীতি এবং ব্যবসায় প্রশাসনেত গবেষণা বিভাগও এই ক্যাম্পাসে অবস্থিত। প্রায় ৫,৯০০ স্নাতক এবং স্নাতকোত্তর ছাত্র এই ক্যাম্পাসে পড়াশোনা করে।   কুমাগায়া ক্যাম্পাস  ডান|থাম্ব|260x260পিক্সেল| কুমাগায়া ক্যাম্পাস কুমাগায়া ক্যাম্পাসটি কুমাগায়া সিটি, সাইতামা প্রশাসনিক অঞ্চলে অবস্থিত। টোকিও থেকে ৬০ কিলোমিটার উত্তর-পশ্চিমে কুমাগায়া ক্যাম্পাসে আইন, সমাজকল্যাণ এবং ভূ-পরিবেশ বিজ্ঞান অনুষদ এবং তাদের গবেষণা বিভাগ রয়েছে, সেইসাথে বৌদ্ধ অধ্যয়ন এবং সাহিত্য অনুষদের নবীনদের এবং সোফোমোরদের জন্য দিবাকালীন লিবারেল আর্টস কোর্স রয়েছে। ২০০৯ সালে, কুমাগায়া ক্যাম্পাসে একটি সংস্কার কাজ করা হয়।   তথ্যসূত্র    বহিঃসংযোগ   অফিসিয়াল ওয়েবসাইট   বিষয়শ্রেণী:১৯২৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:অকার্যকর বহিঃসংযোগ সহ সমস্ত নিবন্ধ বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:১৯২৪-এ প্রতিষ্ঠিত বিশ্ববিদ্যালয় ও কলেজ বিষয়শ্রেণী:জাপানের বেসরকারি বিশ্ববিদ্যালয় ও কলেজ
শ্রীপুর ইউনিয়ন বাংলাদেশের রংপুর বিভাগের গাইবান্ধা জেলার সুন্দরগঞ্জ উপজেলার অন্তর্গত একটি ইউনিয়ন পরিষদ। এটি ৭৯.১৮ কিমি২ (৩০.৫৭ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,৫৮০ জন। ইউনিয়নটিতে মোট গ্রামের সংখ্যা ৬ টি ও মৌজার সংখ্যা ৬ টি।  তথ্যসূত্র  বহিঃসংযোগ  অফিসিয়াল ওয়েবসাইট   বিষয়শ্রেণী:সুন্দরগঞ্জ উপজেলার ইউনিয়ন
বুদ্ধ ইন্টারন্যাশনাল সার্কিট () হল একটি ফর্মুলা ওয়ান রেসিং সার্কিট। এটি ভারতের রাজধানী দিল্লির কাছে উত্তরপ্রদেশ রাজ্যের গ্রেটার নয়ডায় অবস্থিত। ২০১১ সালের ৩০ অক্টোবর এখানে প্রথম ফর্মুলা ওয়ান ভারতীয় গ্রাঁ প্রি শুরু হয়েছে। ২০১১ সালের ১৮ই অক্টোবর এই ট্র্যাকের আনুষ্ঠানিক উদ্বোধন করা হয়।http://zeenews.india.com/sports/motorsports/buddh-international-circuit-unveiled-amidst-cheers_731009.html এটি ভারতের বৃহত্তম ক্রীড়া কেন্দ্র।   নাম  সার্কিটের মালিকগোষ্ঠীর নামানুসারে প্রথমে সার্কিটের নাম রাখা হয়েছিল জেপি গ্রুপ সার্কিট বা জেপি ইন্টারন্যাশনাল সার্কিট। ২০১১ সালের এপ্রিলে সার্কিটের সরকারি নাম হয় "বুদ্ধ ইন্টারন্যাশানাল সার্কিট"। জয়পি স্পোর্টস ইন্টারন্যাশনালের ম্যানেজিং ডিরেক্টর ও চিফ এক্সিকিউটিভ সমীর গৌর বলেন, নামটি শান্তির প্রতিমূর্তি বুদ্ধের নামানুসারে রাখা হয়েছে। নামটির সঙ্গে যে জেলায় সার্কিটটি অবস্থিত সেই গৌতম বুদ্ধ নগর জেলার নামেরও যোগ আছে। বুদ্ধ ইন্টারন্যাশনাল সার্কিটের লোগোতে যে বি চিহ্নটি আছে, সেটি হৃদপিণ্ডের আকারবিশিষ্ট।   নকশা  থাম্ব|হেরমান টিল্ক কর্তৃক নির্মিত বুদ্ধ ইন্টারন্যাশনাল সার্কিট।  ২০১১ সালের ৩০শে অক্টোবর ফর্মুলা ওয়ান রেসিং-এর গভর্নিং বডি এফআইএ ভারতীয় গ্রাঁ প্রি-র অন্তর্ভুক্তি ঘোষণা করেন।http://en.espnf1.com/f1/motorsport/story/51774.html সার্কিট তৈরির খরচ ভারতীয় মুদ্রায় প্রায় ১০ বিলিয়ন ($২১৫ মিলিয়ন)। সার্কিটের আনুমানিক দৈর্ঘ্য ৫.১৪ কিলোমিটার এবং ৮৭৪ একর (৩৪৫ হেক্টর) জমিতে গড়ে উঠেছে। এই সার্কিটটি হেরমান টিল্ক নির্মাণ করেছেন। ২০১১ সালের ১৮শে অক্টোবর আনুষ্ঠানিকভাবে সার্কিট উদ্বোধন হয়। প্রাথমিক পর্যায়ের আসন সংখ্যা ১১০,০০, ভবিষ্যৎতে এই সংখ্যা ২০০,০০০ পর্যন্ত যাবে।   আরো দেখুন   ভারতীয় গ্রাঁ প্রি  গ্রেট নয়ডা ক্রিকেট স্টেডিয়াম   তথ্যসূত্র    বহিঃসংযোগ     বুদ্ধ ইন্টারন্যাশনাল সার্কিট     বিষয়শ্রেণী:ক্রীড়াঙ্গন বিষয়শ্রেণী:ফর্মুলা ওয়ান সার্কিট বিষয়শ্রেণী:২০১১-এ উত্তরপ্রদেশে প্রতিষ্ঠিত
কেলিশহর বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।   আয়তন  কেলিশহর ইউনিয়নের আয়তন ১০,৮০৩ একর (৪৩.৭২ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী কেলিশহর ইউনিয়নের মোট জনসংখ্যা ১৬,০৯৫ জন। এর মধ্যে পুরুষ ৭,৬৫৪ জন এবং মহিলা ৮,৪৪১ জন। মোট পরিবার ৩,৫৯৮টি।   অবস্থান ও সীমানা  পটিয়া উপজেলার উত্তরাংশে কেলিশহর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পশ্চিমে ধলঘাট ইউনিয়ন ও দক্ষিণ ভূর্ষি ইউনিয়ন, দক্ষিণে পটিয়া পৌরসভা ও হাইদগাঁও ইউনিয়ন, পূর্বে হাইদগাঁও ইউনিয়ন ও বোয়ালখালী উপজেলার আহলা করলডেঙ্গা ইউনিয়ন এবং উত্তরে বোয়ালখালী উপজেলার আহলা করলডেঙ্গা ইউনিয়ন অবস্থিত।   নামকরণ ও ইতিহাস  কেলিশহর ইউনিয়ন প্রতিষ্ঠিত হয় ১৯৬৩ সালে। এই গ্রাম আগে মগ শাসনাধীন ছিল। জমিদার কেদার রায়ের কুল পঞ্জিকা থেকে জানা যায়, মগ সৈন্যরা এই গ্রামে কিল্লা বানিয়ে বসবাস করত, চাকমা রাণী কালিন্দী এই অঞ্চলে কেলি করতে আসতেন, তাছাড়া পর্তুগীজরা কৃষ্ণাখালী খাল হয়ে সাম্পানে গ্রামের পাহাড়ি এলাকায় প্রমোদ ভ্রমণ তথা কেলি করতে আসত। কিল্লা, কেলি এইসব শব্দ থেকেই কেলিশহর নামের উৎপত্তি।   প্রশাসনিক কাঠামো  কেলিশহর ইউনিয়ন পটিয়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:  কেলিশহর  মৈতলা  ছত্তর পিটুয়া  উত্তর ভূর্ষি  পূর্ব রতনপুর  রতনপুর   শিক্ষা ব্যবস্থা  ২০১১ সালের আদমশুমারি অনুযায়ী কেলিশহর ইউনিয়নের সাক্ষরতার হার ৫১.৭%। এ ইউনিয়নে ২টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  কেলিশহর উচ্চ বিদ্যালয়  রতনপুর উচ্চ বিদ্যালয়  প্রাথমিক বিদ্যালয়  উত্তর কেলিশহর সরকারি প্রাথমিক বিদ্যালয়  কেলিশহর অখিল সরকারি প্রাথমিক বিদ্যালয়  কেলিশহর সরকারি প্রাথমিক বিদ্যালয়  গোয়ালপাড়া সরকারি প্রাথমিক বিদ্যালয়  ছত্তর পিটুয়া শফিকুর রহমান সরকারি প্রাথমিক বিদ্যালয়  দক্ষিণ কেলিশহর সরকারি প্রাথমিক বিদ্যালয়  পূর্ব রতনপুর সরকারি প্রাথমিক বিদ্যালয়  রতনপুর দীঘির পাড় সরকারি প্রাথমিক বিদ্যালয়  রতনপুর মৈতলা সরকারি প্রাথমিক বিদ্যালয়  কিন্ডারগার্টেন  অক্সফোর্ড কিন্ডারগার্টেন এন্ড স্কুল  কেলিশহর কিন্ডারগার্টেন   যোগাযোগ ব্যবস্থা  কেলিশহর ইউনিয়নে যোগাযোগের প্রধান ২টি সড়ক পটিয়া-কেলিশহর সড়ক ও ধরলা-কচুয়াই সড়ক। প্রধান যোগাযোগ মাধ্যম সিএনজি চালিত অটোরিক্সা।   ধর্মীয় উপাসনালয়  কেলিশহর ইউনিয়নে ১৬টি মসজিদ, ১টি ঈদগাহ ও ৮টি মন্দির ও ৩টি বিহার রয়েছে।   খাল ও নদী  কেলিশহর ইউনিয়নের উপর দিয়ে বয়ে চলেছে কেলিশহর রতনপুর খাল ও উত্তর ভূর্ষি খাল।   হাট-বাজার  কেলিশহর ইউনিয়নের প্রধান ২টি হাট/বাজার হল রমেশ বাবুর হাট ও ভট্টাচার্য হাট।   দর্শনীয় স্থান   কেলিশহর মডেল টাউন   উল্লেখযোগ্য ব্যক্তি   প্রমোদরঞ্জন চৌধুরী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।   জনপ্রতিনিধি   বর্তমান চেয়ারম্যান: সরোজ কান্তি সেন নাণ্টু   আরও দেখুন   পটিয়া উপজেলা  পটিয়া থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:পটিয়া উপজেলার ইউনিয়ন
বাল দত্তাত্রেয় তিলক ছিলেন (২৬ সেপ্টেম্বর ১৯১৮ — ২৫ মে ১৯৯৯) একজন ভারতীয় রসায়ন প্রকৌশলী এবং জাতীয় রাসায়নিক পরীক্ষাগারের পরিচালক।   ১৯৭২ সালে তিনি ভারত সরকারের তৃতীয় সর্বোচ্চ বেসামরিক সম্মাননা পদ্মভূষণে ভূষিত হন।    তথ্যসূত্র   বিষয়শ্রেণী:মারাঠি ব্যক্তি বিষয়শ্রেণী:১৯৯৯-এ মৃত্যু বিষয়শ্রেণী:১৯১৮-এ জন্ম বিষয়শ্রেণী:বিজ্ঞান ও প্রকৌশলে পদ্মভূষণ প্রাপক বিষয়শ্রেণী:২০শ শতাব্দীর ভারতীয় রসায়নবিদ বিষয়শ্রেণী:ওয়ার্ধা জেলার ব্যক্তি বিষয়শ্রেণী:মহারাষ্ট্রের বিজ্ঞানী বিষয়শ্রেণী:ভারতীয় রাসায়নিক প্রকৌশলী
বাকসো বা বাসো হল একটি ইন্দোনেশিয়ান মিটবল (মাংসের বল) জাতীয় খাবার। অঞ্চলভেদে বাকসো হল গরুর মাংসের সুরিমি থেকে তৈরি মাংসের পেস্ট। এর আকার চাইনিজ বিফ বল (গরুর মাংসের বল), ফিশ বল (মাছের কিমার বল) বা শুয়োরের মাংসের বলের মতো হয়। বাকসো শব্দটির মাধ্যমে একটি একক মিটবল বা মিটবল স্যুপের একটি সম্পূর্ণ খাবারের পদকে নির্দেশ করা হয়। মি বাকসো বলতে হলুদ নুডলস এবং ভাত অথবা ভার্মিসেলি (ভার্মিসেলি হল একটি বিশেষ ঐতিহ্যবাহী পাস্তা) দিয়ে পরিবেশিত বাকসোকে বোঝায়, আর বাকসো কুয়া বলতে নুডলস ছাড়া পরিবেশিত বাকসো স্যুপকে বোঝায়।  সমস্ত ইন্দোনেশিয়া জুড়ে রাস্তার খাবার অস্থায়ী দোকান থেকে শুরু করে উচ্চ-শ্রেণির রেস্তোরাঁতেও বাকসো পাওয়া যায়। সোটো, সাতে এবং সিওমায়ের পাশাপাশি, বাকসো ইন্দোনেশিয়ার অন্যতম জনপ্রিয় রাস্তার খাবার (পথখাবার)। আজ, ইন্দোনেশিয়ার সুপারমার্কেটে বিক্রি হওয়া হিমায়িত খাবার হিসাবে বিভিন্ন ধরণের বাকসো পাওয়া যায়। এটি সাধারণত নুডলস দিয়ে খাওয়া হয়। উপাদান ও রন্ধনশৈলী বাম|থাম্ব| নুডল এবং শিম স্প্রাউট সঙ্গে বাকসো। বাকসো সাধারণত সূক্ষ্মভাবে কাটা গরুর মাংস, অল্প পরিমাণে ট্যাপিওকা ময়দা বা সুজির ময়দা এবং তার সাথে লবণ যোগ করে তৈরি করা হয়। বাকসোতে অন্যান্য উপাদান হিসাবে মুরগি, শুয়োরের মাংস, মাছ বা চিংড়িও যোগ করা যেতে পারে। গরুর মাংসের সুরিমিতে মায়োসিনের পলিমারাইজেশনের উপস্থিতির কারণে বাকসোর আকার সুসংগত, দৃঢ় ও ঘন হয়।  যেহেতু বেশিরভাগ ইন্দোনেশিয়ান মুসলিম লোকেরা হালাল খাদ্যতালিকা পালন করে, তাই তাদের জন্য বাকসো  তৈরি করতে সাধারণত গরুর মাংস, মুরগির মাংস বা মুরগির সাথে গরুর মাংসের মিশ্রণ ব্যবহার করা হয়। অমুসলিম সংখ্যাগরিষ্ঠ অঞ্চলে, যেমন প্রধান  চায়নাটাউন  শহরগুলির এবং বালির হিন্দু সংখ্যাগরিষ্ঠ দ্বীপ অঞ্চলে, শুকরের মাংসের বাকসো পাওয়া যায়।  ঐতিহ্যগতভাবে গরুর মাংসের সুরিমি বা পেস্ট থেকে কিছু অংশ নিয়ে তাতে হাতের চাপ দিয়ে ও গোল করে পাকিয়ে সেটিকে বলের আকার দেওয়া হয়, তারপর তা গরম জলে সিদ্ধ করা হয়। মাংসের বল সেদ্ধ হয়ে যাওয়ার পরে মীটবলগুলি জল ঝরিয়ে শুকানো হয় ও পরিবেশন করা হয়। অথবা পরে ব্যবহারের জন্য ফ্রিজেও রাখা যেতে পারে। আগে থেকে রান্না করা বাকসো সাধারণত রাস্তার খাবার বিক্রেতাদের দোকানে ঝোলানো অবস্থায় দেখা যায়।  বাকসো সাধারণত একটি বাটিতে গরুর মাংসের ঝোলের মধ্যে রাখা হয় এবং তার সাথে হলুদ নুডলস, বিহুন (চালের ভার্মিসেলি পাস্তা), লবণাক্ত সবজি, টোফু, ডিম (বাকসোর সাথে ডিম পরিবেশন বেশ জনপ্রিয়), চাইনিজ ব্রোকলি, শিমের অংকুর, সিওমে বা বাষ্পযুক্ত মাংসের ডাম্পলিং বা খাস্তা ওনটন ইত্যাদি পরিবেশন করা হয়। ভাজা শ্যালট (পেঁয়াজকলি) এবং সেলারিও পাতা খাবারকে সজ্জিত করার জন্য ব্যবহার করা যায়। মি গোরেং, নাসি গোরেং, বা ক্যাপ কাই  রন্ধনপ্রনালীতে বাকসোর টুকরো বিভিন্ন খাবারে মিশ্রিত করা হয়। ডান|থাম্ব| বাকসো মালং।   তথ্যসূত্র   বিষয়শ্রেণী:মাংসের গোল্লা
স্যার জন ডুডলি রবার্ট টারলেটন টিলনি,  (১৯ ডিসেম্বর ১৯০৭ - ২৬ এপ্রিল ১৯৯৪) একজন ব্রিটিশ রক্ষণশীল রাজনীতিবিদ ছিলেন। তিনি ১৯৫০ থেকে ফেব্রুয়ারী ১৯৭৪ সালের সাধারণ নির্বাচনে অবসর নেওয়া পর্যন্ত লিভারপুল ওয়েভট্রির সংসদ সদস্য (এমপি) ছিলেন। তিনি ১৯৬২ থেকে ১৯৬৪ সাল পর্যন্ত কমনওয়েলথ সম্পর্কের রাজ্যের আন্ডার সেক্রেটারি ছিলেন।  তিনি RJ Tilney &amp; Co- এর প্রতিষ্ঠাতার প্রপৌত্র ছিলেন। জন টিলনি ইটন কলেজে শিক্ষিত ছিলেন। অক্সফোর্ডের ম্যাগডালেন কলেজে তার ডিগ্রি কোর্স শেষ করার আগে ১৯২৮ সালের অক্টোবরে ফার্মের সাথে শুরু করার জন্য RJ Tilney &amp; Co- এর সহ-প্রধান জন ব্রকলব্যাঙ্ক তাকে রাজি করান। তিনি ১৯৩২ সালের ডিসেম্বরে স্টক এক্সচেঞ্জের সদস্য হন এবং ১৯৩৩ সালের এপ্রিলে অংশীদারিত্বে ভর্তি হন।   তথ্যসূত্র    বহিঃসংযোগ    লিডেল হার্ট সেন্টার ফর মিলিটারি আর্কাইভস   বিষয়শ্রেণী:২০শ শতাব্দীর ইংরেজ ব্যবসায়ী বিষয়শ্রেণী:জন্মস্থান অনুপস্থিত বিষয়শ্রেণী:নাইটস ব্যাচেলর বিষয়শ্রেণী:ম্যাগডালেন কলেজ, অক্সফোর্ডের প্রাক্তন শিক্ষার্থী বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:১৯৯৪-এ মৃত্যু বিষয়শ্রেণী:১৯০৭-এ জন্ম বিষয়শ্রেণী:রয়্যাল আর্টিলারি কর্মকর্তা বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:লিভারপুলের রাজনীতিবিদ বিষয়শ্রেণী:ম্যাকমিলান এবং ডগলাস-হোম সরকারের মন্ত্রী, ১৯৫৭-১৯৬৪
আল-জামেয়া আল-ইসলামিয়া আল-মাহ্‌মুদিয়া (সংক্ষেপে মাহ্‌মুদিয়া মাদ্রাসা/বেলতলা মাদ্রাসা) বরিশাল শহরের আমানতগঞ্জে অবস্থিত একটি কওমি মাদ্রাসা। ১৯৪৭ সালে এই মাদ্রাসাটি প্রতিষ্ঠা করেন সৈয়দ মাহমুদ মুস্তফা আল মাদানি। ১৯৮৩ সালে মাদ্রাসাটির বর্তমান নামকরণ করা হয়। ২০০৪ সাল থেকে এখানে ফিকহ বিভাগ চালু করা হয়। বর্তমানে এ মাদ্রাসার মুহতামিম হিসেবে দায়িত্বরত আছেন ওবাইদুর রহমান মাহবুব। ১৯৫৮ সালে এখানে দাওরায়ে হাদিস (মাস্টার্স) খোলা হয়। ২০১৯ সালে মাদ্রাসার ছাত্রসংখ্যা ১২০০ জন। দারুল উলুম দেওবন্দের প্রথম ছাত্র মাহমুদ হাসান দেওবন্দির নামানুসারে মাদ্রাসাটির নামকরণ করা হয়েছে।  ইতিহাস দারুল উলুম দেওবন্দের চার ছাত্র নেছার উদ্দিন, আবদুল মান্নান, আবদুল কাদির ও নূর আহমদ হুসাইন আহমদ মাদানির কাছ থেকে পরামর্শ নিয়ে দেশভাগের সময় বরিশালের হাজী ওমর শাহ (বটতলা) মসজিদে মাদ্রাসাটির প্রাথমিক কাজ শুরু করেন। তাদের কর্মতৎপরতা দেখে সে অঞ্চলের প্রসিদ্ধ আলেম মাহমুহ মোস্তফা মাদানি ১৯৪৭ সালের ১৩ ডিসেম্বর বরিশালের চক বাজার জামে এবাদুল্লাহ মসজিদে নতুন প্রতিষ্ঠিত মাদ্রাসার সার্বিক সহযেগিতার বিষয়ে একটি সাধারণ বৈঠকের আয়োজন করেন। সবাই সহযোগিতার আশ্বাস দিলে মাদ্রাসার স্থায়ী জায়গার বন্দোবস্ত হওয়ার আগ পর্যন্ত বটতলা মসজিদেই প্রতিষ্ঠানের প্রাথমিক কার্যাদি চালিয়ে যাওয়ার সিদ্ধান্ত হয়। জায়গার বন্দোবস্ত হওয়ার পর আবদুল কাদিরকে মুহতামিম, নেছারুদ্দিনকে নায়েবে মুহতামিম, আবদুল মান্নানকে ছদরুল মুদাররিসিন ও নূর আহমদকে নায়েবে নাযিম মনোনীত করে মাদ্রাসার কার্যক্রম চালানো হতে থাকে।   শিক্ষা কার্যক্রম  এ মাদ্রাসা বর্তমানে ৮টি বিভাগ নিয়ে পরিচালিত।  আবাসিক ও অনাবাসিক নূরাণী এবং নাদিয়া বিভাগ  তাহফিজুল কুরআন বিভাগ  কিতাব বিভাগ। জামিয়ার প্রধান ও বৃহত্তম বিভাগ এটি। এতে বর্তমানে ৬টি স্তর রয়েছে।  ইবতেদায়ী বা প্রাইমারী স্তর  মুতাওয়াস্সিতাহ বা মাধ্যমিকস্তর  ছানুবী বা উচ্চ মাধ্যমিক স্তর  ফযীলত বা স্নাতক স্তর  তাকমীল বা দাওরায়ে হাদীস বা স্নাতকোত্তর স্তর  ফতওয়া বিভাগ  ফতওয়া ও ফারায়েজ বিভাগ  দেয়ালিকা  কুতুবখানা  লিল্লাহ বোর্ডিং  আবাসিক ছাত্রাবাস  এ মাদ্রাসার প্রতিষ্ঠার পর থেকে যারা প্রধান মুফতি হিসেবে দায়িত্ব পালন করেছেন তাদের মধ্যে উল্লেখযোগ্য: মুফতী ইয়াসনী, নূর আহমদ, আবদুল মান্নান, আমজাদ হোসাইন, শাব্বির আহমদ, আজিজুর রহমান, শহীদুস সালাম কাসেমী এবং বর্তমানে এ বিভাগে প্রধান মুফতি হিসেবে দায়িত্ব পালন করছেন মুফতি সানাউল্লাহ।   আরও দেখুন   দেওবন্দি  কওমি মাদ্রাসা  দারুল উলুম দেওবন্দ  আল জামিয়া আল ইসলামিয়া পটিয়া  বাংলাদেশের কওমি মাদ্রাসার তালিকা   তথ্যসূত্র   বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৪৭-এ পূর্ব পাকিস্তানে প্রতিষ্ঠিত বিষয়শ্রেণী:বরিশাল জেলার কওমি মাদ্রাসা
আমিরাবাড়ী ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।   প্রশাসনিক এলাকা    গুজিয়াম কাকড়াচড়া  গুজিয়াম ধনিয়ারচালা,  গুজিয়াম সরধনবাড়ী  গুজিয়াম কাঠালীবন্ধ  আমিরাবাড়ী নামপাড়া  আমিরাবাড়ী টানপাড়া  নারায়নপুর  গোপালপুর  ছনকান্দা  চরখী বাড়ী  ১ম খন্ড বড়গাঁও  কুর্শানগর  বড়গাঁও   আয়তন ও জনসংখ্যা  আয়াতনঃ ৫১১১ একর (২০.৭০ বর্গ কি: মি:)। মোট জনসংখ্যাঃ ১৮৮১৫। (পুরুষঃ ৯৬০১, মহিলাঃ ৯২১৪)   শিক্ষা  শিক্ষার হার: ৪০.৮২।  শিক্ষা প্রতিষ্ঠান   দর্শনীয় স্থান    কাশিগঞ্জ বাজার - ৪০০ বছরের পুরানো বাজার   উল্লেখযোগ্য ব্যক্তিত্ব    হোসেন আলী -সাবেক ডেপুটি ম্যাজিষ্ট, সচিব।   জনপ্রতিনিধি  বর্তমান চেয়ারম্যান- মোঃ আনিছুর রহমান +চেয়ারম্যানগণের তালিকাক্রমিকচেয়ারম্যানগণের নামমেয়াদকাল০১এডভোকেট আব্দুল হামিদ খান০২মিয়া নূরুল ইসলাম বাদশা০৩মোঃ এনামুল হক ভূইয়া০৪শ্রী সুরঞ্জন দেবনাথ (বলাই)০৫মোঃ আনিছুর রহমানবর্তমান   আরও দেখুন    মোক্ষপুর ইউনিয়ন  রামপুর ইউনিয়ন, ত্রিশাল  সাখূয়া ইউনিয়ন, ত্রিশাল   তথ্যসূত্র    বহিঃসংযোগ    আমিরাবাড়ী ইউনিয়ন- বাংলাদেশ জাতীয় তথ্য বাতায়ন  ত্রিশাল উপজেলা - বাংলাপিডিয়া  বিষয়শ্রেণী:ত্রিশাল উপজেলার ইউনিয়ন
থাম্ব|upright=1.5|সাইপ্রাসের ইউরোপীয় দলের লোগো ইউরোপীয় দল (Ευρωπαϊκό Κόμμα) সাইপ্রাসের একটি রাজনৈতিক দল। এই দলটি ২০০৫ সালে প্রতিষ্ঠিত হয়।  ২০০৬ সালের সংসদীয় নির্বাচনে দলটি ২৪ ১৯৬ ভোট পেয়েছিল (৫.৮%, ৩টি আসন) ।  দলটির তরুণ সংগঠন হল ইউরোপীয় জুবা দল (Νεολαία Ευρωπαϊκό Κόμμα) ।  সংহতি আন্দোলন (সাইপ্রাস) মার্চ ২০১৬ সালে, এটি সংহতি আন্দোলনের সাথে একীভূত হয়।   তথ্যসূত্র    বহিঃসংযোগ   ইউরোপীয় দল (সাইপ্রাস)  বিষয়শ্রেণী:সাইপ্রাসের রাজনৈতিক দল
নগমা, তবলায় একটি নির্দিষ্ট তালের উপর ভিক্তি করে তবলা বাদক তার কায়দা ও ঠেকা একটি নির্দিষ্ট রাগ কিংবা একটি নির্দিষ্ট মিউজিক এর ওপর তালে তাল রেখে ওই তালের লোহরা পেশ করেন, তবলার ভাষায় ওই নির্দিষ্ট তালের নির্দিষ্ট মিউজিক বা শুরকে নাগমা বলা হয়। নগমা সাধারণত হারমোনিয়ামে বাজানো হয়।  যেমন তৃতালের লহরা বাজাতে হলে রাগ "চন্দ্রকোষ" হারমোনিয়ামে বাজাতে হবে।    তথ্যসূত্র   বিষয়শ্রেণী:যন্ত্রসঙ্গীত
পাল্দা () ভারতের মধ্য প্রদেশ রাজ্যের ইন্দোর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে পাল্দা শহরের জনসংখ্যা হল ১০,৮৫৯ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫৩%। পুরুষদের মধ্যে সাক্ষরতার হার ৬৪% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে পাল্দা এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:ইন্দোর জেলার শহর ও নগর
সংযোগ=https://en.wikipedia.org/wiki/File:TriangleBelgium1990.jpg|alt=TriangleBelgium1990.jpg|থাম্ব|বেলজীয় ইউএফও তরঙ্গের সময় প্যাট্রিক মারেচালের তোলা একটি ব্ল্যাক ট্রায়াঙ্গেল ইউএফও-এর অনুমিত ছবি যা লেখক পরে স্বীকার করেছেন যে, এটি একটি বানোয়াট। সাধারণ অর্থে, ইউফোবিদ্যা বা ইউফোলজি (; ) বলতে ইউএফও বা অশনাক্ত উড়ন্ত বস্তু নিয়ে গবেষণাকে নির্দেশ করে। অশনাক্ত উড়ন্ত বস্তু হলো এমন আকাশযান যেগুলোকে চোখে দেখে বা রাডারের মাধ্যমে শনাক্ত বা চিহ্নিত করা যায় না। এটি যেকোনো ধরনের উড়ন্ত বস্তু হতে পারে। তবে নির্দিষ্ট ও বিশেষায়িত অর্থে, ইউফোবিদ্যা বলতে বহির্জাগতিক প্রাণীদের দ্বারা পরিচালিত অশনাক্ত উড়ন্ত বস্তুসমূহ নিয়ে গবেষণাকে নির্দেশ করে। যারা এসব বিষয় নিয়ে গবেষণা করে, তাদের ইউফোলজিস্ট বলা হয়। ইউফোলজিস্টরা ইউএফও দেখতে পাওয়ার বিভিন্ন ঘটনা, প্রাচীন নথিসমূহে ইউএফও, বিশেষ প্রযুক্তির সাহায্যে ইউএফও অনুসন্ধান ইত্যাদি কাজ করে থাকেন। ১৯৪০-১৯৯০ সাল পর্যন্ত বিষয়টি খুবই জনপ্রিয় ছিল।   নামের ব্যুৎপত্তি  "ইউফোবিদ্যা" শব্দটি ইংরেজি "Ufology" (ইউফোলজি) শব্দের বাংলা রূপ। "ইউফোলজি" শব্দটি UFO শব্দটির সঙ্গে -লজি প্রত্যয় যুক্ত হয়ে তৈরি হয়েছে। -লজি প্রত্যয়টি গ্রিক শব্দ লজিয়া (λογία) থেকে এসেছে, যার অর্থ জ্ঞান বা বিদ্যা। অশনাক্ত উড়ন্ত বস্তুকে ইংরেজিতে Unidentified Flying Object বা সংক্ষেপে UFO (ইউএফও) বলা হয়। -লজি প্রত্যয়ের সঙ্গে যুক্ত হয়ে "ইউএফও" শব্দটির উচ্চারণ "ইউফো" হয়ে গিয়েছে।   ইতিহাস  প্রাচীনকালে চীনে বিভিন্ন ইউএফও দেখতে পাওয়ার রিপোর্ট করার পর সরকারি উদ্যোগে কিছু কর্মকর্তা এই বিষয়ে সর্বপ্রথম লিখিত বিবরণ ও গবেষণা শুরু করেন। তবে তারা ইউফোলজিস্ট ছিলেন না, কারণ তারা নির্দিষ্টভাবে ইউএফও নিয়ে গবেষণা করেন নি, আবার ইউএফও নিয়ে তাদের বিস্তৃত ধারণাও ছিল না এবং তারা এটাও জানতেন না যে অশনাক্ত উড়ন্ত বস্তু বা ইউএফও জিনিসটি কি। সপ্তদশ শতকে জার্মানির নুরেমবার্গে ইউএফও দেখার রিপোর্ট করা হয়েছিল, এই তদন্ত করেছিলেন কিছু ইউফোলজিস্ট। তবে তারাই যে প্রথম পেশাদার ইউফোলজিস্ট ছিল এর সম্পর্কেও কোনো নির্ভরযোগ্য প্রমাণ নেই। পরবর্তী দুই শতাব্দী যাবত এই নিয়ে কোনো পেশাদার গবেষণার প্রমাণ পাওয়া যায় নি।  দ্বিতীয় বিশ্বযুদ্ধের সময় থেকে সোভিয়েত ইউনিয়নের পতন পর্যন্ত প্রচুর ইউএফও দেখার রিপোর্ট করা হয়েছিল। ১৯৪৬ সালের রজওয়েলের ঘটনার পর মার্কিন সরকার যখন সেখানে ইউএফও বিধ্বস্ত হবার বিষয়টি অস্বীকার করে দিয়েছিল, তখন থেকে আবির্ভাব ঘটে কিছু স্ব-স্বীকৃত ইউএফও গবেষকদের। পরবর্তীতে ইউফোলজিস্টদের নিয়ে মিউফন, সেটির মতো বহু ইউএফও-বিষয়ক প্রতিষ্ঠান ও সংস্থা গড়ে উঠে। '৯০-এর দশকের পর ইউএফও প্রত্যক্ষ করার ঘটনা কমতে থাকায় এরপর থেকে এই ক্ষেত্রটির সক্রিয়তা কমে যায়। তবে এখনও অনেক গবেষক আছেন, যারা পূর্বের শতকের বিভিন্ন ইউএফও দেখতে পাওয়ার ঘটনা নিয়ে কাজ করে যাচ্ছেন, পাশাপাশি সমসাময়িককালে অল্প পরিমাণে হলেও যেসব ইউএফও দেখতে পাওয়ার রিপোর্ট আসছে, তা নিয়েও একদল ইউফোলজিস্ট গবেষণা করে যাচ্ছেন।   আরও দেখুন   বহির্জাগতিক বুদ্ধিমত্তা অনুসন্ধান (সেটি)  কল্পবিজ্ঞানে অশনাক্ত উড়ন্ত বস্তু  প্রাচীন নভোচারী  তথ্যসূত্র   বিষয়শ্রেণী:অউববিদ্যা
থাম্ব|২০১২ সালের মার্চ মাসে মেরিল্যান্ডের রকভিলের এক অনুষ্ঠানে সিনেটর বেন কার্ডিন এবং জেন্ডার রাইটস মেরিল্যান্ডের নির্বাহী পরিচালক ডানা বেয়ার ডানা বেয়ার (জন্ম: ৯ ফেব্রুয়ারি, ১৯৫২) একজন মার্কিন ট্রান্সজেন্ডার অধিকার আইনজীবী এবং মেরিল্যান্ডের ট্রান্সজেন্ডার সম্প্রদায়ের সেবা প্রদানকারী নাগরিক অধিকার ও আইনি সংস্থা জেন্ডার রাইটস মেরিল্যান্ডের নির্বাহী পরিচালক। তিনি একজন ট্রান্সজেন্ডার নারী।   জীবনী  বেয়ারের জন্ম ১৯৫২ সালের ৯ ফেব্রুয়ারি নিউ ইয়র্কে। বেয়ার ১৯৭৪ সালে কর্নেল বিশ্ববিদ্যালয় থেকে কলাবিদ্যায় স্নাতক ডিগ্রি অর্জন করেন এবং ১৯৭৮ সালে পেরেলম্যান স্কুল অব মেডিসিন থেকে ডক্টর অব মেডিসিন ডিগ্রি অর্জন করেন। ২০০৮ সালে বেয়ার হার্ভার্ড বিশ্ববিদ্যালয়ের হার্ভার্ড কেনেডি স্কুল প্রোগ্রাম ফর সিনিয়র এক্সিকিউটিভস ইন স্টেট অ্যান্ড লোকাল গভর্নমেন্ট প্রোগ্রামটি সম্পন্ন করেন। তিনি সেই সময় ডেভিড বোনেট ফাউন্ডেশন এবং এলজিবিটিকিউ ভিক্টরি ইনস্টিটিউটের লিডারশিপ সদস্য ছিলেন।  তিনি জেন্ডার রাইটস মেরিল্যান্ডের নির্বাহী পরিচালক। তিনি ইকুয়ালিটি মেরিল্যান্ডের পরিচালনা পর্ষদে ছিলেন। ২০১৪ সালে তিনি এলজিবিটি কর্মসংস্থান সমতা আইনি গ্রুপ ফ্রিডম টু ওয়ার্কের পরিচালনা পর্ষদেও ছিলেন। তিনি জাতীয় ইহুদি এলজিবিটিকিউ সংগঠন কেশেটের বোর্ডে রয়েছেন।  তিনি হাফপোস্টে ট্রান্সজেন্ডার বিষয়গুলো নিয়ে ব্লগ লেখেন।  তিনি মেরিল্যান্ডের একজন রাজনীতিবিদ, যিনি রাজ্য সিনেট জেলা ১৮-এর জন্য ডেমোক্র্যাটিক প্রাথমিকে প্রতিদ্বন্দ্বিতা করেন। তিনি ৪১.৮% ভোট (৪,৮৯০ ভোট) পান এবং ২০১৪ সালের প্রাথমিক নির্বাচনে তৎকালীন সিনেটর রিচার্ড মাদালেনোর কাছে হেরে যান।  তিনি একজন ইহুদি। তার দুই ছেলে আছে এবং মেরিল্যান্ডের শেভি চেজে থাকেন।   ব্যক্তিগত জীবন  বেয়ার কৈশোরে স্টোনওয়াল দাঙ্গা নামে পরিচিত এলজিবিটিকিউ নাগরিক অধিকার আন্দোলনে দুর্ঘটনাক্রমে অংশগ্রহণ করেন। এটি ছিল তার জন্য একটি জাগরণমূলক ঘটনা এবং এটি তাকে "আত্মপ্রকাশ" করার সুযোগ এনে দেয়।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৫২-এ জন্ম বিষয়শ্রেণী:রূপান্তরকামী অধিকার কর্মী বিষয়শ্রেণী:এলজিবিটিকিউ চিকিৎসক বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন কলাম লেখিকা বিষয়শ্রেণী:২১শ শতাব্দীর মার্কিন নারী রাজনীতিবিদ